**Javni poziv LAS »Sožitje med mestom in podeželjem«**

**za zbiranje projektnih idej v podporo priprave Strategije lokalnega razvoja**

**za programsko obdobje 2014 – 2020**

Lokalna akcijska skupina ( v nadaljevanju LAS) »Sožitje med mestom in podeželjem«, ki pokriva območje občin Grosuplje, Ig, Mestna občina Ljubljana in Škofljica, vabi vse zainteresirane, ki bi želeli sodelovati pri oblikovanju skupnega lokalnega razvoja, k predložitvi projektnih idej, ki bodo služile za opredelitev usmeritve programskega dela Strategije lokalnega razvoja LAS »Sožitje med mestom in podeželjem« v programskem obdobju 2014 – 2020. .

Strategija lokalnega razvoja (v nadaljevanju SLR) predstavlja ključni dokument LAS, na podlagi katere se izberejo operacije/projekti za izvedbo, ter posledično omogočajo LAS pridobiti finančna sredstva iz Evropskega kmetijskega sklada ali Evropskega sklada za regionalni razvoj.

Predlagatelji projektnih idej so lahko fizične in pravne osebe registrirane v skladu z Zakonom o gospodarskih družbah, kmetje, kmetija z dopolnilno dejavnostjo, osebno dopolnilno delo, javne ustanove in organizacije, lokalne skupnosti ter civilna iniciativa in nevladne organizacije (društva, zavodi, ustanove).

 Projektne ideje morajo biti v skladu z eno ali več naslednjimi ključnimi tematskimi področji ukrepanja SLR:

1. USTVARJANJE DELOVNIH MEST

2. RAZVOJ OSNOVNIH STORITEV

3. VARSTVO OKOLJA IN OHRANJANJE NARAVE TER NARAVNE IN KULTURNE DEDIŠČINE

4. VEČJA VKLJUČENOST RANLJIVIH SKUPIN (MLADI, ŽENSKE, OTROCI, STAREJŠI, … oz. kot jih opredeli nosilec projekta)

Projektno idejo je potrebno vnesti v obrazec: Obrazec - Projektna ideja za umestitev v SLR LAS »Sožitje med mestom in podeželjem« za programsko obdobje 2014-2020. Navodila za izpolnjevanje so del obrazca.

Posamezni predlagatelj lahko poda en ali več projektnih predlogov. Za vsak projektni predlog pa je potrebno izpolniti svoj obrazec.

**OPOZORILO: Posredovanje projektne ideje ne pomeni tudi dejanske odobritve in s tem dodelitve finančnih sredstev!** Projektne ideje se bodo uporabile izključno za pripravo analize razvojnih potreb in možnosti območja LAS ter oblikovanje ciljev SLR.

 **Rok za predložitev projektnih idej je 20. december 2015! Izpolnjene (skenirane) obrazce pošljite na e-naslov:** **info@las-smp.si** **ali po pošti na naslov: LAS Sožitje med mestom in podeželjem, CIZA, Zavod za razvoj podeželja, Šmartinska 134 a, 1000 Ljubljana!**

Za dodatne informacije pišite na e- naslov LAS: info@las-smp.si ali na e- naslov: josip.pintar@ciza.si .